സ്വതന്ത്രമലയാളംകമ്പ്യൂട്ടിങ്ങ്

മലയാളം സ്വതന്ത്ര സോഫ്റ്റ്‌വെയറുകൾ വികസിപ്പിക്കുന്നതിനും, മലയാളം കമ്പ്യൂട്ടിങ്ങ് പ്രചരിപ്പിക്കുന്നതിനുമുള്ള സന്നദ്ധപ്രവർത്തകരുടെ ഒരു കൂട്ടായ്മയാണ് സ്വതന്ത്ര മലയാളം കമ്പ്യൂട്ടിങ്ങ്. സ്വതന്ത്ര സോഫ്റ്റ്‌വെയറുകളെ അടിസ്ഥാനമാക്കി ഭാഷാ കമ്പ്യൂട്ടിങ്ങിനാവശ്യമായ സോഫ്റ്റ്‌വെയറുകൾ നിർമ്മിക്കുകയും പ്രാദേശികവത്കരിക്കുകയുമാണ്‌ സ്വതന്ത്ര മലയാളം കമ്പ്യൂട്ടിങ്ങ് എന്ന സം‌ഘടനയുടെ ലക്ഷ്യം. ഗ്നൂ സാവന്നയിൽ ലഭ്യമാക്കിയ ചെയ്തിരിക്കുന്ന ഈ പ്രൊജക്ട്  മലയാളത്തിനു വേണ്ടി നിരവധി സ്വതന്ത്ര സോഫ്റ്റ്‌വെയറുകൾ വികസിപ്പിച്ചെടുത്തിട്ടുണ്ട്.

 ചരിത്രം 
കോഴിക്കോട് ആർ.ഇ.സി.യിൽ (ഇപ്പോഴത്തെ എൻ.ഐ.ടി, കോഴിക്കോട്) വിദ്യാർത്ഥിയായിരുന്ന ബൈജു. എം.  ആണ്   2001-ൽ  സ്വതന്ത്ര മലയാളം കമ്പ്യൂട്ടിങ്ങ് സ്ഥാപിച്ചത്.  2001-ൽ തുടങ്ങിയെങ്കിലും 2006 അവസാനം വരെ ഈ കൂട്ടായ്മ നിർജീവമായിരുന്നു. 2006 നവംബറിൽ ഡെബിയൻ ഗ്നു/ലിനക്സ് ഇൻസ്റ്റാളറിന്റെ മലയാളം  പ്രാദേശികവത്കരണത്തിനായി മലയാളം പ്രവർത്തകർ ഒത്തുചേർന്നതോടെ സംരംഭം വീണ്ടും സജീവമാവുകയായിരുന്നു. സാവന്നയിൽ ലഭ്യമാക്കിയ പ്രൊജക്ടിലേക്ക് കൂടുതൽ  ഹാക്കർമാരെത്തി. 2006 ഡിസംബറിൽ ധ്വനി പ്രൊജക്ട് സന്തോഷ് തോട്ടിങ്ങൽ തുടങ്ങി.

 പ്രവർത്തനങ്ങൾ 
 നിർമ്മിച്ച പ്രധാന സോഫ്റ്റ്‌വെയറുകൾ 
ലളിത - ശബ്ദാത്മക കീബോർഡ് വിന്യാസം (XKB).
സ്വനലേഖ - സ്കിമ്മിനു് വേണ്ടിയുള്ള ശബ്ദാത്മക നിവേശക രീതി (Phonetic Input method for SCIM).
മൊഴി scim-m17n ഉപയോഗിച്ചുള്ള നിവേശക രീതി.
സുലേഖ -ടെക്സ്റ്റ് എഡിറ്റർ - ഇന്റലിജന്റ്‌ ടൈപ്പിങ്ങ്.
സ്വനലേഖ ബുക്ക്മാർക്ക്ലെറ്റ് - ഫയർഫോക്സ് ഉപയോക്താക്കൾക്കായി സ്വനലേഖയുടെ ബുക്ക്മാർക്ക്ലെറ്റ് പതിപ്പ്.
ആസ്പെൽ മലയാളം - ഗ്നു ആസ്പെൽ അടിസ്ഥാനമാക്കിയുള്ള മലയാളം ലിപിവിന്യാസ പരിശോധകൻ‌.
പയ്യൻസ് - ആസ്കി ഫോണ്ടിലുള്ള രചനകളെ യൂണിക്കോഡിലേക്ക് പരിവർത്തനം ചെയ്യുവാനുള്ള ഉപകരണം.

 മൊബൈൽ ആപ്ലിക്കേഷനുകൾ 
 ഇൻഡിൿ കീബോർഡ് - ആൻഡ്രോയിഡ് ഉപകരണങ്ങളിൽ 23 ഭാഷകൾ ടൈപ്പ് ചെയ്യാനുള്ള കീബോർഡ്. Medianama News

 പരിപാലിക്കുന്ന അക്ഷര സഞ്ചയങ്ങൾ (ഫോണ്ടുകൾ)   
സ്വതന്ത്ര മലയാളം കമ്പ്യൂട്ടിങ്ങ് 12 യൂണിക്കോഡ് ഫോണ്ടുകൾ പരിപാലിക്കുന്നുണ്ട് SMC Fonts. 
 രചന - തനതുലിപി അടിസ്ഥാനമാക്കിയുള്ള ഒരു യൂണിക്കോഡ് ഫോണ്ട്.
മീര 
മഞ്ജരി 
ദ്യുതി  - അലങ്കാരയെഴുത്തിനുതകുന്ന ഒരു യൂണിക്കോഡ് ഫോണ്ട്.
 അഞ്ജലി
 ചിലങ്ക
 കേരളീയം
 ഉറൂബ്
 സുറുമ
 രഘു - പുതിയലിപി അടിസ്ഥാനമാക്കിയുള്ള ഒരു യൂണിക്കോഡ് ഫോണ്ട്
 കറുമ്പി
 ഗായത്രി
 നൂപുരം

 പ്രാദേശികവത്കരണ പ്രവർത്തനങ്ങൾ 
ഗ്നു/ലിനക്സിൽ ഉപയോഗിച്ചിരിക്കുന്ന പണിയിടമായ  ഗ്നോം-ന്റെ മലയാളം പ്രാദേശികവത്ക്കരണം, 
ഗ്നു/ലിനക്സിൽ ഉപയോഗിക്കുന്ന  മറ്റൊരു പണിയിടമായ  കെ.ഡി.ഇ.-യുടെ പ്രാദേശികവൽക്കരണം. 
ഡെബിയൻ ഗ്നു/ലിനക്സിന്റെ ഇൻസ്റ്റോളറുടെ മലയാളം പ്രാദേശികവത്ക്കരണം. 
 ഓ.എൽ.പി.സി-യുടെ പ്രാദേശികവത്ക്കരണം. 
 ഫയർഫോക്സിന്റെ പ്രാദേശികവത്ക്കരണം.
 ഓപ്പൺ ഓഫീസ്.ഓർഗ്-ന്റെ പ്രാദേശികവത്ക്കരണം.
 ഡയസ്പോറയുടെ പ്രാദേശികവത്കരണം

വിവരശേഖരങ്ങൾ
 മലയാളഗ്രന്ഥവിവരം ആദിമുദ്രണംമുതൽ 1995 വരെ മലയാളത്തിൽ പ്രസിദ്ധീകരിച്ച 52,000ലധികം പുസ്തകങ്ങളുടെ ഇലക്ട്രോണിക് ഗ്രന്ഥസൂചി

 സോഫ്റ്റ്‌വെയർ വികസന ക്യാമ്പുകൾ 
കേരളത്തിലെ സ്കൂളുകളിലും കോളേജുകളിലും മറ്റു അനുബന്ധ സ്ഥാപനങ്ങളിലുമായി സഹകരിച്ച് സ്വതന്ത്ര സോഫ്റ്റ് വെയർ വികസനവും മലയാളം പ്രാദേശിക വത്കരണവും മുൻനിർത്തി നിരവധി ക്യാമ്പുകൾ സംഘടിപ്പിച്ചിട്ടുണ്ട്എസ്.എം.സി. ക്യാമ്പ് : തിരിഞ്ഞു നോക്കുമ്പോൾ News Postമലയാളം ലോക്കലൈസേഷൻ ക്യാമ്പ്‌  (മാതൃഭൂമി).

 ഗൂഗിൾ സമ്മർ ഓഫ് കോഡ് 
സ്വതന്ത്രസോഫ്റ്റ്‌വെയർ പ്രൊജക്റ്റുകളുടെ ഭാഗമായി പ്രവർത്തിക്കാൻ വിദ്യാർത്ഥികളെ പ്രോത്സാഹിപ്പിക്കാനായി ഗൂഗിൾ നടത്തിവരുന്ന ഒരു പദ്ധതിയാണ് ഗൂഗിൾ സമ്മർ ഓഫ് കോഡ്. 2007 ലും 2013 ലും സ്വതന്ത്ര മലയാളം കംമ്പ്യൂട്ടിങ്ങ് ഇതിലെ വഴികാട്ടി സ്ഥാപനമായി തിരഞ്ഞെടുക്കപ്പെട്ടു    .

 ശില്പ പ്രൊജക്റ്റ് 

സ്വതന്ത്ര മലയാളം കമ്പ്യൂട്ടിങ്ങിന്റെ ഇന്ത്യൻ ഭാഷാ കമ്പ്യൂട്ടിങ്ങിലേക്കുള്ള സഹോദര സംരംഭമാണ് ശില്പ പ്രൊജക്റ്റ്

 കൂടുതൽ വിവരങ്ങൾക്ക് 

SMC-യുടെ വെബ്ബ്‌സൈറ്റ്
സ്വതന്ത്ര മലയാളം കമ്പ്യൂട്ടിങ്ങ്
SMC വിക്കി 
സ്വതന്ത്ര മലയാളം കമ്പ്യൂട്ടിങ്ങ് മെയിലിങ്ങ് ലിസ്റ്റ് 

 അവലംബം 

വിഭാഗം:മലയാളം കമ്പ്യൂട്ടിങ്ങ്

വർഗ്ഗം:മലയാളം
വർഗ്ഗം:ഇന്ത്യയിലെ സ്വതന്ത്ര സോഫ്റ്റ്‌വെയർ സംഘങ്ങൾ